Dambis – 20 aastat pühendunud pereäri!
#000000
Dambis – see on kvaliteetne ja kaunis linnamööbel: kõik see, mis teeb meie igapäevase viibimise avalikus ruumis ilusamaks ja mugavamaks.
#000001
Tänapäeval on Dambis kaubamärk, mis tähistab ilusat ja innovatiivset linnamööblit. Dambis Eesti OÜ juhiks on firma asutaja poeg Kevin Tülp ning isa Theimo sõnul on generatsioonide vahetus end hästi õigustanud.
#000004
„Dambis on aastate jooksul palju muutunud,” kinnitab ettevõtte juht Kevin Tülp. „Muutunud on ka linnaarhitektuur, disainieelistused, inimeste tarbimisharjumused, materjalid ja tehnoloogiad. Üha enam saadakse aru, et linnamööbel on avalikku ruumi suunatud terviklik lahendus.”
#000007
Kui Dambis alustas prügikastidega, siis nüüd on ettevõtte rikkalikus tootekataloogis pargipingid, jalgrattahoidjad, paviljonid, lille- ja liivakonteinerid ning palju muud, mida me mugavaks linnaeluks vajame. Prügikastid on jäänud, kuid märkimisväärselt täiustunud – kaasaegne prügikast pole lihtsalt anum, vaid arukas lahendus, mis teeb kergeks nii puhtusehoidmise kui ka linnakoristaja töö. Viimasega, muide, on Dambisel oma suhe, sest ettevõte on aastate jooksul jõudnud tagada ka kesklinna ja Põhja-Tallinna linnaosade puhtust.
#000008
Sealtmaalt on Dambise otsustajatele hästi selge, et kvaliteetne pargimööbel peab enese eest piltlikult öeldes ka ise hoolitsema. Nii on pakutavad pargipingid loodud kestma põhjamaises heitlikus kliimas ning kaitstud ka vandaalide tegevuse eest. Tänapäeval annavad selleks võimaluse anti-graffiti viimistluslahendused.
#000009
Mis on järel vanast, isa loodud Dambisest? Kevin ei pea vastust kaugelt otsima: „Kindlasti lugupidav suhtumine kõikidesse meie klientidesse ning oskus leida neile parimad lahendused, mida disain ja tehnoloogia just nüüd pakkuda suudavad.”
#000010
Vimased kaks-kolm aastat on Kevin Tülp tundnud, et Dambis teeb kindlalt õiget asja ning on klientide ja linnades elavate inimeste jaoks vajalik. Üha enam tehakse koostööd linnaarhitektide ja arendajatega, kelle jaoks on Dambisest kujunenud partner, kelle teadmised kaasaegsest linnamööblist aitavad luua funktsionaalseid ning ilusaid lahendusi. Dambise pargimööblit saab näha näiteks Rotermanni kvartalis, Hilton Park hotellis, vastsel Balti Jaama turul, Neste tanklakettides, Tallinki laevadel ja saartevahelistel parvlaevadel.
#000011
Kevin märgib, et sageli on just pargimööbel see, mis aitab otsustada, kas liikuda linnas jalgsi, rattaga või autoga ning sageli sõltub just prügikastist, kas inimene otsustab teha keskkonnale kasulikke valikuid – näiteks prügi sorteerida – või mitte.
#000012
Dambise tugevuste hulka kuulub kindlasti võimalusterohkus. Kvaliteetset välimööblit tarnitakse nii parimatelt partneritelt Euroopas kui ka toodetakse ise. Viimane annab võimaluse ellu viia näiteks arhitekti nägemuse just konkreetsesse piirkonda sobivast linnamööblist.
#000013
Selle aasta suuremate muutuste hulka kuulub kolimine. Nüüd asuvad Dambise kontor, ladu ja tootmine ühe katuse all Peetris. Töötajate jaoks tähendab see mugavamat süsteemi, klientide jaoks aga ühtset ja kiiremat teenindust.
#000015
„Meie eesmärgiks on välja töötada oma tänavamööbel, mis sobiks hästi nii Eesti kui ka Euroopa linnamaastikele,” annab Kevin Tülp aimu sellest, mis suunas Dambis Eesti OÜ edasi liigub.
#000016
Koerad linnas – kolm võimalust, kuidas linnaelu lemmikule mõnusamaks tehaLoe lähemalt Linn, inimene ja taimed – kuidas üheskoos eksisteerida?Loe lähemalt Tõuks on jalus? Kolm lahendust elektritõukerataste parkimise probleemileLoe lähemalt Bolt tõukerataste laadimisdokid on kohal!Loe lähemalt
#000017
Koerad linnas – kolm võimalust, kuidas linnaelu lemmikule mõnusamaks teha
#000018
Meie tegemised, värsked tooted ja uudised otse sinu postkasti
#000023